Ramiro L. Gómez i Lucas Grao Silvestre s’alcen amb els XXX Premis Literaris “El Piló”
2025-07-24

L’Entitat Cultural Valenciana “El Piló” de Burjassot farà lliurament aquest divendres, 11 de maig, dels seus XXX Premis Literaris “El Piló”, un esdeveniment cultural que tindrà lloc en el Restaurant Trapemar, situat en el municipi, a partir de les 21.15 hores.

En el cas de l’XI Premi “Josep Melià” de Teatre, dotat amb 300€ a més d’amb l’estrena de l’obra i un piló de bronze, ha recaigut en l’obra “Mare no hi ha més que una”, de Ramir L. Gómez. El jurat que ha atorgat el guardó ha estat compost per Carles Bori Escuriet, José Ortiz Chiner, Vicent Gil Andreu i Aureli López Muñoz.

Per part seua, el XVII Premi “Federic Feases” de Novel·la, dotat amb 1.800€, la publicació de l’obra i una figura en bronze de J. Chornet, ha sigut per a Lucas Grao Silvestre, amb la seua obra “Eclèctica huyturana”. En aquest cas, el jurat que ha atorgat el premi ha estat compost per Manolo Casaña Taroncher, Felip Bens Carrión, Jesús Moya Casado i Josep Barat Blasco com a secretari amb veu i vot.

Tal com han informat des de l’entitat burjassoteRA, durant el sopar de lliurament dels premis tindrà lloc el concurs de micro relats entre els assistents que desitgen participar i es presentarà la novel·la guanyadora del premi del passat any, H4QRS (Hackers) d’Agustí Zacarés Romaguera.

El preu del tiquet per a assistir al sopar és de 25€ i els telèfons de contacte per a reservar-ho són el 963634275 i el 627282975 (Josep Barat).